EkBass/fiwiki-20250220-pages-articles huggingface dataset:
Markus Baur

Markus Baur (s. 22. tammikuuta 1971 Wasserburg am Inn) on saksalainen entinen käsipalloilija ja nykyinen käsipallovalmentaja, maailman- sekä Euroopan mestari ja olympiamitalisti. Baur valittiin Vuoden käsipalloilijaksi vuosina 2000 ja 2002. == Seurajoukkueura == Baur edusti seuratasolla lähinnä saksalaisia seuroja. 2000-luvulla Baurin edustama HSG Wetzlar ja TBV Lemgo menestyi kansallisella ja eurooppalaisella tasolla voittaen mm. EHF Cupin vuonna 2006. == Maajoukkueura == Saksan maajoukkueeseen vuodesta 1994 kuulunut Baur osallistui pelaajana kolmiin kesäolympialaisiin 1996–2004. Hän voitti olympiahopeaa Ateenassa 2004. Atlantassa 1996 Saksa sijoittui seitsemänneksi ja Sydneyssä 2000 viidenneksi. Yhteensä Baur on pelannut olympialaisissa 21 ottelussa ja tehnyt niissä 53 maalia. Baur kuului Saksan joukkueeseen sen voittaessa MM-kultaa vuonna 2007 ja EM-kultaa vuonna 2004. Baur pelasi maajoukkueessa 227 ottelua tehden 706 maalia. == Yksityiselämä == Baur on naimisissa, ja avioparilla on yksi tytär, Chiara, sekä kaksi poikaa, Mika ja Kimi. == Saavutukset == === Maajoukkuesaavutukset === *Olympiahopeaa Ateena 2004 *MM-kilpailut **kultaa Saksa 2007 **hopeaa Portugali 2003 *EM-kilpailut **kultaa Slovenia 2004 **hopeaa Ruotsi 2002 **pronssia Italia 1998 **neljäs Norja 2008 === Seurajoukkuesaavutukset === *EHF Cup **kultaa 2006 *Saksan liiga **kultaa 2003 *Saksan cup **kultaa 1994 ja 2002 == Aiheesta muualla == *Markus Baur – sports-reference.com Luokka:Saksalaiset käsipalloilijat Luokka:Saksalaiset olympiamitalistit Luokka:Vuonna 1971 syntyneet Luokka:Elävät henkilöt
Fabrizio Schembri

Fabrizio Schembri (s. 27. tammikuuta 1981) on italialainen yleisurheilija, jonka päälaji on kolmiloikka. Hän karsiutui sekä Göteborgin EM-kilpailuissa 2006 että Berliinin MM-kilpailuissa 2009. Barcelonan EM-kilpailuissa 2010 hän oli kahdeksas tuloksella 16,73 m, mutta Pariisin sisäratojen EM-kilpailuissa 2011 hän karsiutui, kuten kävi myös saman vuoden Daegun MM-kilpailuissa. Helsingin EM-kilpailuissa 2012 hän oli kymmenes tuloksella 16,40 ja Moskovan MM-kilpailuissa 2013 kahdeksas loikittuaan 16,74. Schembri voitti Euroopan joukkuemestaruuskilpailujen kolmiloikan 2011. Välimeren kilpailuissa hän on saanut kultaa 2009 ja pronssia 2013. Italian-mestaruuden hän on voittanut kolmiloikassa ulkoradoilla 2009 ja 2013 sekä sisäradoilla 2011. Hän voitti pituushypyn Italian-mestaruuden ulkoradoilla 2012. Hänen kolmiloikkaennätyksensä on 17,27 m, jonka hän hyppäsi Torinossa 4. kesäkuuta 2009. Sisäradoilla hän on hypännyt 17,12 m Saronnossa 30. tammikuuta 2009. Pituushyppyennätyksensä 782 hän hyppäsi Nembrossa heinäkuussa 2013. ==Lähteet== Luokka:Italialaiset kolmiloikkaajat Luokka:Italialaiset pituushyppääjät Luokka:Vuonna 1981 syntyneet Luokka:Elävät henkilöt
Hans-Ulrich Grapenthin

Hans-Ulrich Grapenthin (s. 2. syyskuuta 1943 Wolgast) on saksalainen entinen jalkapalloilija. == Ura == Grapenthin pelasi BSG Motor Wolgastin juniorijoukkueissa vuosina 1952–1966. Hän siirtyi vuonna 1966 FC Carl Zeiss Jenaan, jossa hän pelasi aluksi lähinnä seuran kakkosjoukkueessa. Vuonna 1968 Grapenthin nousi seuran ykkösjoukkueeseen. Hän pelasi ennätykselliset 186 DDR- Oberliga-ottelua perättäin. Jenassa Grapenthin voitti kaksi maansa mestaruutta sekä kolme FDGB-Pokalia. Hän lopetti ammattilaisuransa vuonna 1985. Maajoukkuetasolla Grapenthin edusti maansa juniorimaajoukkueita sekä aikuisten maajoukkuetta. Hän pelasi DDR:n maajoukkueessa 21 ottelua vuosina 1975–1981. Grapenthin oli mukana olympiakultaa vuonna 1976 voittaneessa joukkueessa. == Lähteet == Luokka:Itäsaksalaiset jalkapallomaalivahdit Luokka:Itäsaksalaiset olympiavoittajat Luokka:Vuonna 1943 syntyneet Luokka:Elävät henkilöt
Kafétien Gomis

Kafétien Gomis (s. 23. maaliskuuta 1980 Saint-Quentin) on ranskalainen pituushyppääjä. Hän karsiutui Ateenan olympialaisissa 2004, mutta oli viides Göteborgin EM-kilpailuissa 2006 tuloksella 793 cm. Hän sijoittui neljänneksi sisäratojen EM-kilpailuissa sekä Birminghamissa 2007 tuloksella 793 cm että Torinossa 2009 tuloksella 812 cm. Berliinin MM-kilpailuissa 2009 ja Dohan sisäratojen MM-kilpailuissa 2010 hän karsiutui. Hän voitti hopeaa Barcelonan EM-kilpailuissa 2010 silloisella ennätyksellään 824 cm. Pariisin EM- hallikisoissa 2011 hän sai hopeaa tuloksella 803 cm. Helsingin EM-kilpailuissa 2012 hän sijoittui yhdeksänneksi tuloksella 788 cm ja Zürichin EM-kilpailuissa 2014 pronssille tuloksella 814 cm. Pekingin MM-kilpailuissa 2015 hän sijoittui seitsemänneksi. Vuonna 2016 hän oli yhdeksäs Portlandin MM-hallikilpailuissa, seitsemäs Amsterdamin EM-kilpailuissa, kahdeksas Rio de Janeiron olympialaisissa ja yhdeksäs Berliinin EM-kilpailuissa 2018.Kafétien Gomis Tilastopaja.org. Viitattu 19.3.2019. Ennätyksekseen Gomis on hypännyt ulkoradoilla 826 cm Tšeboksaryssä 20. kesäkuuta 2015 ja sisäradoilla 823 cm Aubièressä 28. helmikuuta 2016. ==Lähteet== Luokka:Ranskalaiset pituushyppääjät Luokka:Vuonna 1980 syntyneet Luokka:Elävät henkilöt
Kari Koskelainen

Kari Koskelainen (s. 24. toukokuuta 1982) on suomalainen salibandyn pelaaja. Koskelainen on voittanut urallaan salibandyn maailmanmestaruuden vuonna 2008 Suomen maajoukkueessa ja hopeaa vuoden 2012 ja 2014 maailmanmestaruuskisoissa. == Lähteet == Luokka:Suomalaiset salibandyn pelaajat Luokka:Vuonna 1982 syntyneet Luokka:Elävät henkilöt
Rüdiger Schnuphase

Rüdiger Schnuphase (s. 23. tammikuuta 1954 Werningshausen) on saksalainen entinen jalkapalloilija. == Ura == Schnuphase pelasi juniorina BSG Traktor Werningshausenissa. Vuonna 1964 hän siirtyi SC Turbine Erfurtiin eli Rot-Weiß Erfurtiin, jonka edustusjoukkueeseen hän nousi myöhemmin. Vuonna 1976 Schnuphase siirtyi Carl Zeiss Jenaan, jonka paidassa hän voitti FDGB-Pokalin vuonna 1980. Pelatessaan liberona hän voitti DDR-Oberligan maalikuninkuuden kaudella 1981–1982. Schnuphase teki paluun Erfurtiin vuonna 1984 pelaten seurassa vielä kaksi kautta. Maajoukkuetasolla Schnuphase edusti DDR:n maajoukkuetta 45 kertaa. Hän oli mukana vuoden 1974 MM-kisoissa. Lisäksi hän voitti olympiahopeaa vuonna 1980. == Lähteet == == Aiheesta muualla == *rsssf Luokka:Itäsaksalaiset jalkapalloilijat Luokka:Itäsaksalaiset olympiamitalistit Luokka:Vuonna 1954 syntyneet Luokka:Elävät henkilöt
Lisa Chappell

Lisa Irene Chappell (s. 18. lokakuuta 1968 Auckland, Uusi-Seelanti) on uusiseelantilainen näyttelijä ja muusikko. Lisa Chappell on esiintynyt sarjassa McLeodin tyttäret.http://www.australiantelevision.net/mcleod/profiles/chappell.html == Filmografiaa == * Desperate Remedies (1993) * Jack Brown Genius (1994) * Coffin Rock (2009) == Albumit == * When Then Is Now (2006) == Lähteet == Luokka:Uusiseelantilaiset näyttelijät Luokka:Uusiseelantilaiset muusikot Luokka:Vuonna 1968 syntyneet Luokka:Elävät henkilöt
Hidenobu Kiuchi

Hidenobu Kiuchi (, s. 5. helmikuuta 1969) on japanilainen seiyū. == Äänirooleja == Vuosi Nimi Roolihahmo 2009 Darker than Black: Ryūsei no Gemini Hei Fullmetal Alchemist: Brotherhood nuori kuningas Bradley Yu-Gi-Oh! 5D's Blister Zoku Natsume Yūjin-Chō Akuryo 2008 Chi's Sweet Home isä 2007 Cluster Edge Hematite Ramsbecktie Darker than Black Hei MapleStory Barrow 2006 Death Note Hirokazu Ukita Kemonosume Toshiko Momota Nana Ren Honjo One Piece Nero Reborn! Ryohei Sasagawa Saiunkoku Monogatari Ran Ryuuren Yakushiji Ryōko no Kaiki Jikenbo Junichiro Izumida 2005 Peach Girl Kazuya "Toji" Tojigamori 2004 Monster Kenzo Tenma 2003 Gunslinger Girl Jose Croce 2002 Whistle! Shigeki Sato 2001 Ask Dr. Rin! Eddy Tsukioka The Prince of Tennis Yuushi Oshitari == Aiheesta muualla == * Hidenobu Kiuchi Anime News Networkissa Luokka:Japanilaiset ääninäyttelijät Luokka:Vuonna 1969 syntyneet Luokka:Elävät henkilöt
Ensi-ilta (Neljän Ruusun albumi)

__NOTOC__ Ensi-ilta on Neljä Ruusua -yhtyeen 12. studioalbumi, joka julkaistiin 5. lokakuuta 2006. Levyn on tuottanut Antti Eräkangas yhdessä Neljän Ruusun kanssa. Albumi nousi julkaisuviikollaan Suomen virallisen albumilistan kolmannelle sijalle. Yhteensä listaviikkoja levylle kertyi kuusi. Levynjulkaisukiertueen päätyttyä elokuussa 2007 yhtye ilmoitti jäävänsä määräämättömän pituiselle tauolle. ”Soudat – huopaat” julkaistiin albumin ensimmäisenä singlenä, ja se nousi radiosoittolistan 15. sijalle sekä Rumban 50 hittiä -listan sijalle 39. Toinen single ”Tahdon” nousi singlelistan sijalle 17, radiolistan kahdeksanneksi ja 50 hittiä -listan sijalle viisi. Kappaleeseen kuvattiin myös Henrik Mennanderin ohjaama musiikkivideo. Levyn nimikkokappale nousi parhaimmillaan radiolistan 13. sijalle ja 50 hittiä -listan sijalle 25. Kappaleen musiikkivideon ohjasi Sami Turunen. ”En voi” julkaistiin albumin neljäntenä singlenä. == Kappaleet == Kaikki san. Ilkka Alanko, säv. Kode Koistinen ja sov. Neljä Ruusua, ellei muuta mainittu. == Arvostelut == Helsingin Sanomat positiivinen Soundi Helsingin Sanomien Tero Valkonen kehui albumin käynnistyvän ”pirteämmin kuin valju edeltäjänsä Karelia Express” ja kappaleiden ”etenevän hyvässä tempossa” ja että ”särmää on paikoitellen yllättävänkin paljon”. Hän kuitenkin totesi albumin loppupuolen sisätävän ”täytemateriaalilta tuoksahtavia lauluja” ja joidenkin kappaleiden muistuttavan ”liiankin selvästi paria vanhaa hittiä ja yllättäen myös Sielun Veljien ’Peltirumpua’”. Soundin Jorma Jortikka kehui osaa albumin kappaleista, joissa ”tuoksahtavat menneiden vuosikymmenten kitararockin vahvat aromit”. Hän kuitenkin totesi, ettei ”suuria yllätyksiä” albumilla ole luvassa. == Tekijät == Neljä Ruusua * Ilkka Alanko * Kode Koistinen * Lade Laakkonen * Kämy Kämäräinen Muut esiintyjät * Tapio Liinoja, Mikaela Railio, Lotta Lehtikari, Manne Railio – dialogi (2) Tuotanto * Antti Eräkangas – tuotanto, äänitys, miksaus (1, 5, 6, 8, 9, 11) * Juha Helminen – äänitys * Rake Eskolin – miksaus (2–4, 7, 10) * Svante Försback – masterointi * Tapio Liinoja – dialogin käsikirjoitus (2) * Mikko Harma – valokuvat * Marko Vuorensola – kannen suunnittelu * Gabi Hakanen – vastaava tuottaja Ensi-ilta- albumin kansilehtinen. == Lähteet == Luokka:Neljän Ruusun albumit Luokka:Vuoden 2006 albumit Luokka:Suomalaiset rockalbumit
Tsutomu Isobe

Tsutomu Isobe (, s. 13. lokakuuta 1950) on japanilainen seiyū. == Lähteet == == Aiheesta muualla == * Luokka:Japanilaiset ääninäyttelijät Luokka:Vuonna 1950 syntyneet Luokka:Elävät henkilöt
Gonzalo Jara

Gonzalo Jara (s. 29. elokuuta 1985) on chileläinen jalkapallopuolustaja. Eteläamerikkalaisten seurojen lisäksi hän on edustanut Englannissa West Bromwichia, Brightonia ja Nottinghamia sekä Saksassa Mainzia. Chilen maajoukkueessa Jara on pelannut 110 maaottelua ja tehnyt niissä kolme maalia. Ensimmäisen maaottelunsa hän pelasi huhtikuussa 2006. Hän pelasi MM- kilpailuissa vuosina 2010 ja 2014 sekä Copa Américassa vuosina 2007, 2011, 2015 ja 2016. Jara aiheutti maailmanlaajuista huomiota saaneen skandaalin vuoden 2015 Copa Américan puolivälieräottelussa työnnettyään ensin sormensa Uruguayn tähtihyökkääjän Edinson Cavanin ahteriin ja heittäydyttyään sen jälkeen teatraalisesti kasvojaan pidellen maahan Cavanin läpsäistyä kevyesti takaisin. Tilanteesta tuomittiin Cavanille ulosajo ja Chile voitti ottelun edeten jatkoon. == Lähteet == == Aiheesta muualla == Luokka:Chileläiset jalkapalloilijat Luokka:Vuonna 1985 syntyneet Luokka:Elävät henkilöt
Nozomu Sasaki

Nozomu Sasaki (, s. 25. tammikuuta 1967) on japanilainen ääninäyttelijä. == Äänirooleja == === Anime === Vuosi Nimi Roolihahmo 2008 Yotsunoha Dai 1 wa Ren Tsubaki 2007 Death Note Mello Majin Tantei Nōgami Yuuya Higuchi Shirugui Seigen Irako 2005 Blood+ Karl 2004 Kyo Kara Maoh! Daikenja Madlax Badigs Monster Johan Liebert 2003 Inuyasha Shinosuke 2002 Naruto Gekko Hayate 2001 The Prince of Tennis Jin Akutsu Samurai X: Reflection Enishi Yukishiro Yu-Gi- Oh! Duel Monsters Shadi 2000 Cardcaptor Sakura Movie 2: The Sealed Card Eriol Hiiragisawa 1999 Cardcaptor Sakura Eriol Hiiragisawa Samurai X: Trust & Reflection Enishi Yukishiro 1998 Weiß Kreuz Nagi Naoe 1997 Girl Revolution Utena Ruka Tsuchiya Samurai X: The Motion Picture Gentatsu Takatsuki 1996 After War Gundam X Olba Frost B't X Koutarou The Special Duty Combat Unit Shinesman Suguru Sasaki 1994 Darkside Blues Katari Captain Tsubasa J Tsubara Ozara Magic Knight Rayearth Clef Please Save My Earth Hajime Sakaguchi Yagami- kun's Family Affairs Shigeki Yaoi 1993 Legend of the Galactic Heroes: Overture to a New War Julian Minci 1992 Ashita e furī kikku Rovelt Ushio and Tora Ushio Aotsuki YuYu Hakusho Yusuke Urameshi 1991 Gall Force: New Era Nova Here Is Greenwood Hasukawa Kazuya The Heroic Legend of Arislan Eram Izumo Dekiru Urusei Yatsura: Reikon to deito Mamoru Maizuru 1990 Blue Sonnet Wataru 1989 Angel Cop Asra Earthian Chihaya Legend of Lemnear Thug D Legend of the Galactic Heroes Julian Minci Megazone 23 III Bud 1988 Akira Tetsuo Shima Kidō senshi Gundam – gyakushū no Char Noa Hathaway Ronin Warriors Mori Shin Super Deformed Double Feature Mackie 1987 Baburugamu kuraishisu Mackie Stingray Machine Robo: Butchigiri Battle Hackers Zen Ogawa 1986 Kyōshoku sōkō Guyver Friend A === Videopelit === Vuosi Nimi Roolihahmo 2007 Atelier Iris 3: Grand Phantasm Edge Vanhite 2006 Valkyrie Profile: Lenneth Lucio 2002 The King of Fighters 2002 K9999 Maximo: Ghost to Glory Grimm 2001 The King of Fighters 2001 K9999 1999 Valkyrie Profile Lucio 1998 Ehrgeiz Cloud Strife == Aiheesta muualla == * Nozomu Sasaki Anime News Networkissa Luokka:Japanilaiset ääninäyttelijät Luokka:Vuonna 1967 syntyneet Luokka:Elävät henkilöt
Kōichi Kitamura

Kōichi Kitamura (, oikea nimi Hajimu Kimura (), s. 18. joulukuuta 1931 - k. 2. lokakuuta 2007) oli japanilainen seiyū. Hän oli japaninkielinen ääninäyttelijä suurmoffi Tarkinille Tähtien sota: Episodi IV - Uudessa toivossa ja muille Peter Cushingin rooleille, Roope Ankalle Ankronikassa, Montgomery Burnsille Simpsoneissa sekä Q:lle James Bond -elokuvissa Kultasormi, 007 ja kuoleman katse, 007 ja lupa tappaa, Huominen ei koskaan kuole ja Kun maailma ei riitä. Luokka:Japanilaiset ääninäyttelijät Luokka:Vuonna 1931 syntyneet Luokka:Vuonna 2007 kuolleet
Tabula Rasa (videopeli)

Tabula Rasa (alkujaan nimellä Richard Garriott's Tabula Rasa) oli Destination Gamesin kehittämä ja NCsoftin julkaisema MMORPG-peli windows-alustalle. Peli julkaistiin 2. marraskuuta 2007 ja sille kehitettiin päivityksiä kuukausittain. Marraskuussa 2008 Richard Garriott kertoi jättävänsä tehtävät NCsoftilla, jonka myötä pelin nimestä tiputettiin pois hänen nimensä. Tabula Rasa oli kuukausimaksullinen kunnes 10. tammikuuta 2009 siitä tehtiin täysin ilmainen. Peli lopetettiin 28. helmikuuta 2009 palvelinten sulkemisella. == Juoni == Peli keskittyi ihmisten viimeiseen taistoon The Bane-nimistä muukalaisrotua vastaan. Tapahtumat sijoittuvat lähitulevaisuuteen kahdelle eri planeetalle, Arieki ja Foreas. Taistelu käydään AFS (Allied Free Sentient) ja The Bane joukkojen välillä. == Lähteet == == Aiheesta muualla == * * Tabula Rasan kotisivu * Tabula Rasa NCsoftin sivulla Luokka:MMORPG-pelit Luokka:Science fiction -videopelit Luokka:Ilmaispelit Luokka:Vuoden 2007 videopelit Luokka:Windows-pelit Luokka:NCsoft
Jack Campbell (jääkiekkoilija)

Jack Campbell (s. 9. tammikuuta 1992 Port Huron, Michigan, Yhdysvallat) on yhdysvaltalainen jääkiekkomaalivahti, joka pelaa NHL-seura Detroit Red Wingsissä. Dallas Stars varasi hänet ensimmäisellä kierroksella 11. pelaajana vuoden 2010 varaustilaisuudessa. Campbell oli ensimmäinen tilaisuudessa varattu maalivahti. Los Angeles Kings teki Campbellin kanssa kahden vuoden jatkosopimuksen syyskuussa 2019.https://www.tsn.ca/los-angeles-kings-sign- goaltender-jack-campbell-to-a-two-year-extension-1.1362058 Helmikuussa 2020 Campbell siirtyi Toronto Maple Leafsiin Kyle Cliffordin kanssa vaihdossa kahteen kolmannen kierroksen varaukseen. https://www.nhl.com/news/kings-trade- campbell-clifford-to-maple-leafs/c-314697916?tid=278542340 Heinäkuussa Campbell teki Edmonton Oilersin kanssa vapaana agenttina viisivuotisen )a yhteensä 25 miljoonan dollarin arvoisen sopimuksen. https://www.sportsnet.ca/nhl/article/oilers-sign-jack-campbell-to-five- year-25-million-contract/ Heinäkuussa 2024 Edmontonin ostettua Campbellin jäljellä olevan sopimuksen ulos, Campbell siirtyi vuoden mittaisella ja 775 000 dollarin arvoisella sopimuksella Detroit Red Wingsiin. ==Maajoukkue== Campbell torjui Yhdysvalloille alle 20-vuotiaiden maailmanmestaruuden vuonna 2010 ja vuonna 2011 hän torjui Yhdysvalloille pronssia. Campbell valittiin jälkimmäisen turnauksen tähdistökentälliseen ja parhaaksi maalivahdiksi. Vuosina 2009 ja 2010 Campbell pelasi alle 18-vuotiaiden MM-kilpailuissa. Hän torjui molemmissa turnaukseissa Yhdysvalloille maailmanmestaruuden ja valittiin tähdistökentälliseen. Campbellilla oli myös molemmissa turnauksissa paras torjuntaprosentti sekä päästettyjen maalien keskiarvo. Hänet valittiin vuoden 2010 kisojen arvokkaimmaksi pelaajaksi. Campbell valittiin myös valittiin USA:n aikuisten MM-ryhmään 2011, mutta jäi joukkueen kolmosvahdiksi Al Montoyan ja Ty Conklinin taakse. Hän pelasi kaksi ottelua vuoden 2015 MM- kisoissa, joissa USA saavutti pronssia. == Lähteet == * * === Viitteet === Luokka:Yhdysvaltalaiset jääkiekkomaalivahdit Luokka:Detroit Red Wingsin pelaajat Luokka:Dallas Starsin varaamat pelaajat Luokka:Vuonna 1992 syntyneet Luokka:Elävät henkilöt
Iemasa Kayumi

Iemasa Kayumi (, 31. lokakuuta 1932 Tokio – 30. syyskuuta 2014) oli japanilainen seiyū. Hän on tunnettu muun muassa Ghost in the Shell – aaveääni (1995) elokuvasta. Hän on japaninkielinen ääninäyttelijä Frank Sinatran ja Donald Sutherlandin rooleille, David Carradinen rooleille Kill Bill: Volume 1:ssä ja Kill Bill: Volume 2:ssä sekä Christopher Leen rooleille Taru sormusten herrasta -elokuvatrilogiassa ja Jalissa ja suklaatehtaassa. == Lähteet == == Aiheesta muualla == * * Anime News Network -sivustolla Luokka:Japanilaiset ääninäyttelijät Luokka:Vuonna 1932 syntyneet Luokka:Vuonna 2014 kuolleet
Tabula Rasa (täsmennyssivu)

Tabula Rasa tarkoittaa seuraavia asioita: * tabula rasa, tyhjän taulun käsite filosofiassa ja psykologiassa * Tabula Rasa, suomalainen rockyhtye ** Tabula Rasa, edellä mainitun yhtyeen ensimmäinen albumi * Tabula Rasa, jakson nimi Lost-televisiosarjassa * Tabula Rasa, Destination Gamesin 2007 julkaisema tietokonepeli
Koko kaupungin Vinski

Koko kaupungin Vinski on Simo Puupposen eli Aapelin lastenkirja vuodelta 1954. Kirjan jatko-osa Vinski ja Vinsentti julkaistiin vuonna 1956. Vinski on pikkupoika, joka asuu Hömpstadin kaupungissa. Hän ostaa apteekista näkymättömyyspulveria, joka osoittautuu tehokkaaksi, ja näkymättömänä Vinski tekee kaupungissa kaikenlaisia hyviä tekoja. Hän muun muassa saa Lutikkalinnan laiskat äijät parantamaan tapansa. Hän myös pelastaa pienen tytön lukkojen takaa kellotapulista. Vinski ja Vinsentti -kirjassa Vinski seikkailee harakkansa Vinsentin kanssa. Näkymättömäksi hän ei enää voi muuttua, sillä kaupungin apteekkari on vaihtunut eikä erikoispulveria ole enää myytävänä. Koko kaupungin Vinskistä on tehty samanniminen televisio­elokuva vuonna 1969, ja sen jatko-osasta 1970. Nämä elokuvat julkaistiin VHS-kasetilla vuonna 1991. Raiku Kemppi käsikirjoitti ja ohjasi tarinoista Ylelle vuonna 1987 viisiosaisen kuunnelmasarjan, ja tarinoita on sovitettu myös näytelmiksi 1990-luvun alkupuolella. Vuonna 2021 sai ensi-iltansa Juha Wuolijoen ohjaama elokuva Vinski ja näkymättömyyspulveri. == Lähteet == == Kirjallisuutta == * Luokka:Suomalaiset lastenkirjat Luokka:Suomalaiset nuorten fantasiaromaanit Luokka:Vuoden 1954 kirjat
Dylan McIlrath

Dylan McIlrath (s. 20. huhtikuuta 1992 Winnipeg, Manitoba, Kanada) on kanadalainen jääkiekkopuolustaja, joka pelaa NHL-seura Washington Capitalsin organisaatiossa. Hän pelaa pääasiassa AHL-joukkue Hershey Bearsissa. New York Rangers varasi rightin puolustajan kymmenentenä NHL:n varaustilaisuudessa 2010. Isokokoinen McIlrath tunnetaan tappelijana ja hän sijoittui kaudella 2009–2010 WHL:n jäähypörssin seitsemänneksi 169 minuutillaan. McIlrath tappeli myös CHL Top Prospects Gamessa Team Cherryn Alexander Petrovicia vastaan. Maaliskuussa 2011 McIlrath teki kolmivuotisen tulokassopimuksen NHL-seura New York Rangersin kanssa. Hän pelasi samana keväänä myös kaksi AHL-ottelua sen farmijoukkueessa Connecticut Whalessa. ==Tilastot== 2008–2009 Moose Jaw Warriors WHL 53 1 3 4 102 – – – – – 2009–2010 Moose Jaw Warriors WHL 65 7 17 24 169 7 0 1 1 21 2010–2011 Moose Jaw Warriors WHL 62 5 18 23 153 6 0 0 0 15 Connecticut Whale AHL 2 0 0 0 7 – – – – – 2011–2012 Moose Jaw Warriors WHL 52 3 20 23 127 14 0 6 6 12 Connecticut Whale AHL – – – – – 5 0 0 0 9 2012–2013 Connecticut Whale AHL 45 0 5 5 125 – – – – – 2013–2014 New York Rangers NHL 2 0 0 0 7 – – – – – Hartford Wolf Pack AHL 62 6 11 17 165 – – – – – 2014–2015 Hartford Wolf Pack AHL 73 6 11 17 165 15 0 2 2 23 New York Rangers NHL 1 0 0 0 9 – – – – – 2015–2016 New York Rangers NHL 34 2 2 4 64 1 0 0 0 0 2016–2017 Hartford Wolf Pack AHL 4 0 0 0 11 – – – – – New York Rangers NHL 1 0 0 0 4 – – – – – Springfield Thunderbirds AHL 18 1 3 4 28 – – – – – Florida Panthers NHL 5 1 0 1 10 – – – – – Grand Rapids Griffins AHL 21 0 4 4 42 19 0 5 5 25 2017–2018 Grand Rapids Griffins AHL 76 7 10 17 119 5 0 0 0 4 2018–2019 Grand Rapids Griffins AHL 52 1 9 10 98 4 0 0 0 10 Detroit Red Wings NHL 7 0 0 0 4 – – – – – 2019–2020 Grand Rapids Griffins AHL 44 0 8 8 73 – – – – – Detroit Red Wings NHL 16 0 0 0 23 – – – – – 2020–2021 Grand Rapids Griffins AHL 29 2 6 8 70 – – – – – 2021–2022 Hershey Bears AHL 74 4 6 10 99 3 1 0 1 4 2022–2023 Hershey Bears AHL 60 0 13 13 102 20 1 1 2 44 Washington Capitals NHL 6 0 1 1 7 – – – – – 2023–2024 Hershey Bears AHL 58 3 6 9 100 20 0 3 3 14 Washington Capitals NHL 3 0 1 1 5 4 0 0 0 10 13 kautta yhteensä AHL 618 30 92 122 1204 91 2 11 13 133 8 kautta yhteensä NHL 75 3 4 7 133 5 0 0 0 10 ==Lähteet== * * Luokka:Kanadalaiset jääkiekkoilijat Luokka:Washington Capitalsin pelaajat Luokka:New York Rangersin varaamat pelaajat Luokka:Vuonna 1992 syntyneet Luokka:Elävät henkilöt
Vappu tähtien kanssa

Vappu tähtien kanssa on brittiläiseen Strictly Come Dancing: It Takes Two -ohjelmaan perustuva suomalainen talk show, jota esitetään MTV3-kanavalla. Ohjelma liittyy samalla kanavalla esitettävään Tanssii tähtien kanssa -ohjelmaan; Vappu tähtien kanssa -ohjelmassa paneudutaan edellisen suoran Tanssii tähtien kanssa -lähetyksen tapahtumiin, tanssiparien harjoituksiin, kurkistetaan kulisseihin ja lisäksi haastatellaan edellisessä Tanssii tähtien kanssa -lähetyksessä pudonnutta paria sekä muita tähtivieraita. Ohjelman ensimmäinen jakso esitettiin ensimmäistä suoraa Tanssii tähtien kanssa -lähetystä seuraavalla viikolla torstaina 30. syyskuuta 2010. Vappu tähtien kanssa -ohjelmaa juontaa nimensä mukaisesti Vappu Pimiä, joka on myös Tanssii tähtien kanssa -ohjelman viidennen tuotantokauden toinen juontaja. ==Jaksot== Jakso Esitetty Teema Vieraat 1\. 30.09.2010 – Jukka Haapalainen Laura Voutilainen Marko Keränen Anna Perho Janne Talasma 2\. 07.10.2010 Harjoittelun merkitys Nicke Lignell Joona Puhakka Anna Perho Janne Talasma 3\. 14.10.2010 Puvustus Helena Ahti-Hallberg Satu Silvo Juha Veijonen Sanna Hirvaskari 4\. 21.10.2010 Musiikki ja kappalevalinnat Johanna Försti Sami Pitkämö Susa Matson Maria Jungner Aleksi Seppänen 5\. 28.10.2010 Opetusmetodit Ansku Bergström Jani Rasimus Satu Silvo Sami Helenius Jorma Uotinen 6\. 04.11.2010 Kulissien takana 7\. 11.11.2010 Tanssin vaikutus fyysiseen olemukseen 8\. 18.11.2010 Koreografioiden tekeminen Jani Rasimus Nasima Razmyar Jukka Rasila Jone Nikula 9\. 25.11.2010 Jukka Rasila Saana Akiola Sirpa-Suutari Jääskö Antti Tuisku Laura Voutilainen 10\. 02.12.2010 Tanssii Tähtien Kanssa 2010 Mikko Leppilampi Antti Tuisku Ansku Bergström ==Lähteet== ==Aiheesta muualla== *Tanssii tähtien kanssa -ohjelman kotisivut Luokka:Tanssii tähtien kanssa Luokka:Suomalaiset televisiosarjat Luokka:2010-luvun televisiosarjat
Erik Gudbranson

Erik Gudbranson (s. 7. tammikuuta 1992 Orléans, Ontario, Kanada) on kanadalainen jääkiekkopuolustaja, joka pelaa NHL-joukkue Columbus Blue Jacketsissa. Florida Panthers varasi Gudbransonin koko NHL:n varaustilaisuuden 2010 kolmantena pelaajana ja ensimmäisenä puolustajana. Hänet on varannut myös KHL-joukkue Moskovan Dynamo kesällä 2009. Gudbranson on taitava kiekollinen puolustaja, joka osaa pelata myös fyysistä peliä, ja siksi häntä on verrattu Chris Prongeriin. Hän pelaa rightin puolelta. Gudbranson pelasi OHL-joukkue Kingston Frontenacsissa vuodesta 2008 vuoteen 2011. Hänet valittiin kaudella 2008–2009 OHL:n tulokkaiden tähdistöön. Gudbransonin kausi 2009–2010 jäi 41 ottelun mittaiseksi mononukleoosin takia, mutta pisteitä tuli 23. ==Maajoukkue== Gudbranson voitti alle 20-vuotiaiden MM-hopeaa vuonna 2011. Hän voitti joukkuetoverinsa Ryan Ellisin kanssa turnauksen puolustajien maalipörssin kolmella osumallaan. Gudbranson pelasi myös alle 18-vuotiaiden MM-kilpailuissa vuosina 2009 ja 2010. ==Muuta== Gudbransonin pikkuveli Alex (s. 1994) on myös jääkiekkoilija. ==Tilastot== 2007–2008 Ottawa Junior 67’s OEMHL 70 15 40 55 118 – – – – – 2008–2009 Kingston Frontenacs OHL 63 3 19 22 69 – – – – – 2009–2010 Kingston Frontenacs OHL 41 2 21 23 68 7 1 2 3 6 2010–2011 Kingston Frontenacs OHL 44 12 22 34 105 5 1 3 4 10 JMM 7 3 2 5 4 2011–2012 Florida Panthers NHL 72 2 6 8 78 7 0 0 0 8 2012–2013 Florida Panthers NHL 32 0 4 4 47 – – – – – San Antonio Rampage AHL 2 0 0 0 0 – – – – – 2013–2014 Florida Panthers NHL 65 3 6 9 114 – – – – – MM 8 1 0 1 6 2014–2015 Florida Panthers NHL 76 4 9 13 58 – – – – – 2015–2016 Florida Panthers NHL 64 2 7 9 49 6 0 0 0 2 2016–2017 Vancouver Canucks NHL 30 1 5 6 18 – – – – – 2017–2018 Vancouver Canucks NHL 52 2 3 5 35 – – – – – 2018–2019 Vancouver Canucks NHL 57 2 6 8 83 – – – – – Pittsburgh Penguins NHL 19 0 2 2 4 4 1 0 1 2 2019–2020 Pittsburgh Penguins NHL 7 0 0 0 4 – – – – – Anaheim Ducks NHL 44 4 5 9 91 – – – – – 2020–2021 Ottawa Senators NHL 36 1 2 3 47 – – – – – Nashville Predators NHL 9 0 1 1 12 2 0 0 0 0 2021–2022 Calgary Flames NHL 78 6 11 17 68 12 0 1 1 0 2022–2023 Columbus Blue Jackets NHL 70 1 12 13 57 – – – – – 2023–2024 Columbus Blue Jackets NHL 78 6 20 26 74 – – – – – 13 kautta yhteensä NHL 789 34 99 133 839 31 1 1 2 12 ==Lähteet== * * ===Viitteet=== Luokka:Kanadalaiset jääkiekkoilijat Luokka:Columbus Blue Jacketsin pelaajat Luokka:Florida Panthersin varaamat pelaajat Luokka:Vuonna 1992 syntyneet Luokka:Elävät henkilöt
Pedagoginen malli

Pedagoginen malli on teoriapohjainen jäsennys opetustilanteiden ja oppimisprosessin etenemisestä. Pedagoginen malli kuvaa, miten opetus tapahtuu pedagogisen asetelman mukaan. Ne jäsentävät oppimisprosessin eri vaiheisiin ja toimivat kehikkona opetuksen suunnittelussa. Nykyisissä yleisesti käytetyissä pedagogisissa malleissa oppija on aktiivinen tiedonrakentelija, joka oppii yhteisöllisesti muiden oppijoiden kanssa. ==Katso myös== * Opetusmenetelmä ==Lähteet== ==Kirjallisuutta== * * Luokka:Pedagogiset mallit
Integraatio (kasvatustiede)

Integraatiolla tarkoitetaan eritysopetuksessa olevien oppilaiden integroimista normaaliopetukseen joillain oppilaan tasolle sopivilla oppitunneilla. Esimerkiksi erityisoppilas voi olla integroituna yleisopetukseen kädentaidoissa. Suuria kielellisiä oppimisvaikeuksia omaava lapsi voi olla integroituna yleisopetuksen matematiikan tunneille. Muulloin oppilaat opiskelevat erityisluokassa tai -ryhmässä. Integraatio ja inkluusio eroavat siten, että inkluusiossa erityisoppilas on yleisopetuksen luokassa tarvitsemansa tuen avulla eli yleisopetuksen luokka on hänen oma luokkansa. Integraatiossa taas pyritään erityisluokan oppilas sijoittamaan joillain tunneilla yleisopetuksen luokkaan. Useimmiten valitaan aine, jossa oppilas ei tarvitse tukea. Oppilaan oma luokka on erityisluokka. Luokka:Koulutus
Nicolás Gaitán

Osvaldo Nicolás Fabián "Nico" Gaitán (s. 23. helmikuuta 1988 San Martín, Argentiina) on argentiinalainen jalkapalloilija. Hän edustaa ranskalaisseura Lillea ja on pelipaikaltaan hyökkäävä keskikenttäpelaaja. == Ura == ===Seurajoukkue=== Gaitán teki ensiesiintymisensä ammattilaisurallaan Boca Juniorsissa 1. kesäkuuta 2008 ottelussa Arsenal de Sarandía vastaan. Hän teki ensimmäiset kaksi maaliaan maan pääsarjassa 31. elokuuta 2008 3–0-voittoon päättyneessä ottelussa Huracánia vastaan. 3. toukokuuta 2010 portugalilaisseura Benfica ilmoitti hankkineensa hänet riveihinsä 8,4 miljoonan euron siirtokorvauksella.Communication Sport Lisboa e Benfica. Viitattu 29.6.2010. 16\. kesäkuuta 2016 espanjalaisseura Atlético Madrid ilmoitti hankkineensa Gaitánin riveihinsä 25 miljoonan euron siirtokorvauksella.Agreement with Benfica for the transfer of Gaitán Club Atlético de Madrid. Viitattu 16.6.2016. Sopimus on pituudeltaan nelivuotinen.Gaitán ya es del Atlético Marca. Viitattu 16.6.2016. ===Maajoukkue=== Gaitán teki ensiesiintymisensä Argentiinan maajoukkueessa tullen vaihdosta kentälle 30. syyskuuta 2009 pelatussa ystävyysottelussa Ghanaa vastaan. Ensimmäisen kerran hän oli avauskokoonpanossa 26. tammikuuta 2010 pelatussa ottelussa Costa Ricaa vastaan. ===Mestaruudet=== * Boca Juniors: ** Argentiinan pääsarja: 2008 (Apertura) * Benfica: ** Portugalin pääsarja (3): 2013–2014, 2014–2015, 2015–2016 ** Portugalin cup (1): 2013–2014 ** Portugalin liigacup (5): 2010–2011, 2011–2012, 2013–2014, 2014–2015, 2015–2016 ** Portugalin supercup (1): 2014 == Lähteet == == Aiheesta muualla == * Tilastot National Football Teams -sivustolla Luokka:Argentiinalaiset jalkapalloilijat Luokka:Vuonna 1988 syntyneet Luokka:Elävät henkilöt
Christian Wulff

Christian Wilhelm Walter Wulff (s. 19. kesäkuuta 1959 Osnabrück) on saksalainen konservatiivipoliitikko (CDU) ja entinen Saksan liittopresidentti. Hän astui liittopresidentin virkaan 2. heinäkuuta 2010. Wulff ilmoitti 17. helmikuuta 2012 eroavansa tehtävästään sen jälkeen kun nousi epäilyjä, joiden mukaan Wulff on ottanut vastaan tai myöntänyt etuisuuksia. Vuodenvaihteessa 2011–2012 paljastui, että Wulff yritti uhkailemalla estää itseään koskevien kriittisten juttujen julkaisemisen Bild- ja Welt am Sonntag -lehdissäUusi paljastus Saksan presidentistä kasvatti eropaineita, Helsingin Sanomat 4.1.2012 sivu B 1. Vuoden 2010 presidentinvaalissa Wulff oli hallitusrintaman eli kristillisdemokraattien ja liberaalien ehdokas. Vastaehdokas oli sosiaalidemokraattien ja vihreiden tukema Joachim Gauck, jonka Wulff voitti vasta kolmannella kierroksella. Wulff toimi vuosina 2003–2010 Ala-Saksin osavaltion pääministerinä. Hän on ollut CDU:n jäsen vuodesta 1975. == Politiikassa== Wulff valittiin Ala-Saksin pääministeriksi vuonna 2003. Pääministerinä hän uudisti osavaltion peruskoulujärjestelmän ja teki leikkauksia julkiseen velkaan. Wulff oli spekulaatioissa mahdollisena liittokansleriehdokkaana vuoden 2005 vaaleissa, mutta kieltäytyi. Hänet valittiin Saksan liittopresidentiksi 30. kesäkuuta 2010, Horst Köhlerin erottua. Wulff sai 625 ääntä 1242:sta, ja hänestä tuli Saksan nuorin presidentti 51-vuotiaana. ==Yksityiselämä== Wulff on toista kertaa naimisissa, ja hänellä on kaksi lasta.Ende einer Ehe: Christian und Christiane Wulff , Focus, 6.6.2006 Wulff on koulutukseltaan juristi. ==Lähteet== ==Aiheesta muualla== *Christian Wulffin kampanjasivusto *Saksan liittopresidentin virallinen sivusto Luokka:Saksalaiset kristillisdemokraattiset poliitikot Luokka:Saksan presidentit Luokka:Vuonna 1959 syntyneet Luokka:Elävät henkilöt
Keskiyöllä otan sielusi

Keskiyöllä otan sielusi (À Meia-Noite Levarei Sua Alma) on brasilialainen kauhuelokuva vuodelta 1964. Elokuvan ohjasi José Mojica Marins. Elokuva on ensimmäinen brasilialainen kauhuelokuva ja ensimmäinen, jossa esiintyy Marinsin itse näyttelemä kulttihahmo Zé do Caixão (Arkku-Joe). Elokuva tehtiin hyvin pienellä budjetilla, amatöörinäyttelijöillä ja kuvattiin vain 13 päivässä. Siitä tuli kuitenkin taloudellinen menestys ja alan klassikko. ==Lähteet== Luokka:Brasilialaiset elokuvat Luokka:Kauhuelokuvat Luokka:Vuoden 1964 elokuvat
Mark Tinordi

Mark Tinordi (s. 9. toukokuuta 1966, Red Deer, Alberta) on kanadalainen entinen jääkiekkoilija. Pelipaikaltaan hän oli puolustaja. Hän pelasi NHL:ssä yhteensä kaksitoista kautta kausien 1987–1988 ja 1998–1999 välillä. Tinordi varattiin New York Rangersiin 4. tammikuuta 1987. Hänet vaihdettiin Minnesota North Starsiin vuonna 1988. Keväällä 1991 North Stars nousi Tinordin kylmäpäisen pelityylin ansiosta finaaliin, jossa Pittsburgh Penguins voitti sen otteluvoitoin 4-2. Tinordi jatkoi uraansa kaudella 1993–1994 Dallas Starsissa. North Stars oli muuttanut Dallasiin, jossa joukkue jatkoi uudella nimellä. Yhden Dallas-kauden jälkeen hän siirtyi Washington Capitalsiin Kevin Hatcherin siirtyessä Dallasiin. Tinordi valittiin myös Atlanta Thrashersiin kaudelle 1999–2000, mutta hän jäi eläkkeelle ennen kautta, joten hän ei koskaan päässyt pelaamaan Atlantassa. Tinordi pelasi urallaan 663 NHL-ottelua, joissa hän teki 52 maalia ja 148 syöttöpistettä, ja kärsi 1514 rangaistusminuuttia. Hänen paras kautensa tilastollisesti oli kausi 1992–1993, jolloin hän teki 15 maalia ja yhteensä 42 pistettä. Hänen poikansa, Jarred Tinordi, valittiin Montreal Canadiensiin vuonna 2010. Luokka:Kanadalaiset jääkiekkoilijat Luokka:Kanadanitalialaiset Luokka:Elävät henkilöt Luokka:Vuonna 1966 syntyneet
Muskettisoturien seikkailut

Muskettisoturien seikkailut (videojulkaisuna Kolme muskettisoturia, The Three Musketeers) on Richard Lesterin ohjaama seikkailuelokuva vuodelta 1973, joka perustuu Alexandre Dumas vanhemman romaaniin Kolme muskettisoturia. Kahta vuotta myöhemmin sai ensi-iltansa jatko-osa Koston merkki (1975). Senkin ohjasi Lester, ja valtaosa näyttelijöistäkin ovat samoja. == Näyttelijät == == Vastaanotto == Uuden Suomen ja Iltalehden yhteisessä VideoSuomi-liitteessä 1983 Heikki Eteläpää kirjoitti Lesterin rakentavan filminsä hollywoodilaiselle pinnallisen toimintaelokuvan perinteelle ilman että jännite hellittäisi missään vaiheessa. Loputtoman detaljirikkaat kuvat ja runsas hauska dialogi jopa vaikeuttavat hänestä juonen kärryillä pysymistä. Henkilöhahmoja ei Lester onneksi kuvaa erehtymättöminä sankareina, ja juonen romanttisissa käänteissä vältetään tavanomaisen seikkailuelokuvan tympeä sentimentaalisuus. Video- oppaassa vuodelta 1994 Esko Rautakorpi luonnehti elokuvaa ”miekkailuseikkailujen aateliksi” ja pilke silmäkulmassa tehdyksi onnistuneeksi romaanisovitukseksi. Hän antoi videojulkaisulle kolme tähteä viidestä, joka vastaa sanallista arviota ”hyvä”.”Kolme muskettisoturia”, Video-opas 95, WSOY 1994. == Lähteet == == Aiheesta muualla == * * Luokka:Richard Lesterin ohjaamat elokuvat Luokka:Vuoden 1973 brittiläiset elokuvat Luokka:Brittiläiset seikkailuelokuvat Luokka:Brittiläiset historialliset elokuvat Luokka:Vuoden 1973 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset historialliset elokuvat Luokka:Historialliset seikkailuelokuvat
Johannes Nieminen

Johannes Nieminen (s. 31. maaliskuuta 1980 Sysmä) on perusuomalaisiin kuuluva poliitikko sekä Suomen Sisun entinen puheenjohtaja. Järjestön puheenjohtajana hän toimi vuonna 2008 ja kirjurina 2005–2007. Suomen Sisun lisäksi Nieminen on toiminut Perussuomalaisissa Nuorissa sihteerinä vuosina 2007–2008, ja on tällä hetkellä Vantaan perussuomalaisten hallituksen jäsen. Keväällä 2016 hän oli perussuomalaisten valtuustoryhmän puheenjohtaja Vantaan kaupunginvaltuustossa. Siviiliammatiltaan hän on yrittäjä ja kiinteistönvälittäjä. Nieminen valittiin Vantaan kaupunginvaltuustoon 2008 perussuomalaisten listalta 316 äänellä. Hän on myös Vantaalla ympäristölautakunnan, rakennuslupajaoston ja päätöksenteko- ja johtamisjärjestelmää tarkastelevan toimikunnan jäsen. Monikulttuuriasiain neuvottelukunnassa hän on varajäsenenä. Yhdessä Teemu Lahtisen kanssa Nieminen oli julkaisemassa kohua aiheuttaneet Muhammed-pilapiirrokset. Apulaisvaltakunnansyyttäjä Jorma Kalske ei kuitenkaan nostanut syytettä. Nieminen oli perussuomalaisten ehdokkaana eduskuntavaaleissa 2011. Nieminen oli yksi Jussi Halla-ahon ennen vaaleja suosittelemista ns. "Halla-ahon listalle" kuuluneista ehdokkaista, mutta ei tullut valituksi. == Lähteet == == Aiheesta muualla == * Johannes Niemisen kotisivut * Suomen Sisu - muukalaispelolla vaalivoittoon? * ﻿Vihreä lanka: Suomen Sisun jäsenet pyrkivät valtuustoihin perussuomalaisten listoilta Luokka:Suomen Sisun puheenjohtajat Luokka:Perussuomalaiset poliitikot Luokka:Vantaan kaupunginvaltuutetut Luokka:Vuonna 1980 syntyneet Luokka:Elävät henkilöt
Hervey Bay

Hervey Bay on kaupunki Queenslandissä, Australiassa. Kaupunki sijaitsee noin 290 kilometriä pohjoiseen osavaltion pääkaupungista Brisbanesta ja se on Hervey Bay -lahden tuntumassa lähellä Fraser Islandia. Uimarannat tuovat paljon turisteja ja turismi onkin yksi alueen pääelinkeinoista. Hervey Bay on yksi nopeiten kasvavista kaupungeista Australiassa.http://www.ramadainvest.com.au/pdf/Fact%20Sheet%20-%20Investment%20Hot%20Spot2.pdf ==Lähteet== Luokka:Australian kaupungit Luokka:Queensland
American Hot Rod

American Hot Rod oli yhdysvaltalainen tositelevisio-sarja. Sarjaa esitettiin alun perin vuosina 2004–2007.Internet Movie Database Sarjan esiintyjät rakensivat autoja Boyd Coddingtonin korjaamolla La Habrassa Kaliforniassa. Sarja keskittyi kuvaamaan vanhojen autojen, joita muunnellaan ja joihin asennetaan uusi tehokas moottori, rakentamista tiukoilla aikarajoilla sekä yhtiön henkilökunnan suhteita. Sarjassa sai usein myös jokin henkilökunnasta potkut. Korjaamon omistaja Boyd Coddington kuoli vuonna 2008 ja korjaamo lopetti toimintansa samana vuonna.Boyd Coddington Wheels is Still Rolling On Sarjaa on esitetty Yhdysvalloissa TLC-kanavalla. Suomessa sitä on esitetty JIM-kanavalla. ==Lähteet== ==Aiheesta muualla== * Luokka:2000-vuosikymmenen yhdysvaltalaiset tositelevisiosarjat Luokka:Discovery Channelin televisio- ohjelmat Luokka:TLC:n televisio-ohjelmat
Jurmo (täsmennyssivu)

Jurmo tarkoittaa seuraavia: * Jurmo, saari Korppoossa Paraisilla * Jurmo, saari Brändössä * Jurmon lentotukikohta, Venäjän lentotukikohta Korppoossa, nykyisellä Paraisilla ensimmäisessä maailmansodassa * M/S Jurmo II, Iniön saaristossa liikennöivä yhteysalus * M/T Jurmo, vuonna 1955 valmistunut säiliöalus * T/T Jurmo, vuonna 1972 valmistunut säiliöalus * M/T Jurmo, vuonna 2004 valmistunut säiliöalus * Jurmo-luokan joukkojenkuljetusvene, eli Uisko 600 on Suomen merivoimien käyttämä alus * Jurmo, Teleksin albumi vuodelta 2013 * Jurmo, sukunimenä: ** Joni Jurmo (s. 2002), suomalainen jääkiekkoilija
M/T Bonito

M/T Bonito (syyskuuhun 2015 M/T Jurmo) Neste Oil - www.laivakuvat.com on vuonna 2004 valmistunut Rederi Ab Donsötankin omistama säiliöalus. Alus on rakennettu kuljettamaan IMO II -luokan kemikaaleja ja öljyä. Aluksen jääluokitus on 1 A Super. Laivassa on yhteensä 28 027 m³ säiliötilaa lastille. Boniton sisaraluksia ovat vuonna 2003 valmistunut M/T Purha, 2004 valmistunut M/T Futura ja 2005 valmistunut M/T Neste. == Lähteet == == Aiheesta muualla == * Luokka:Tankkerit Luokka:Neste Shipping
Carlos Martins

Carlos Jorge Neto Martins (s. 29. huhtikuuta 1982 Oliveira do Hospital, Portugali) on portugalilainen jalkapalloilija. Hän edustaa Portugalin Primeira Ligassa pelaavaa Benficaa ja on pelipaikaltaan hyökkäävä keskikenttäpelaaja. == Ura == ===Seurajoukkue=== Martins on Sporting Clube de Portugalin kasvatti. Hänet lainattiin kaudeksi 2001–2002 Campomaiorenseen, joka pelasi maan toiseksi korkeimmalla sarjatasolla. Seuraavan kauden hän aloitti Sportingissa, mutta siirtyi tammikuussa 2003 loppukauden kestävällä lainasopimuksella Académica de Coimbraan. Kausi 2004–2005 oli maalien valossa hänen parhaansa joukkueessa, kun hän onnistui tekemään sarjassa 22 ottelussa viisi maalia. Seuraava kausi 2005–2006 meni hänen osaltaan hieman heikommin fyysisten ongelmien takia, hän oli 13/21 ottelussa avauskokoonpanossa ja teki niissä kaksi maalia. Helmikuussa 2007 Martinsin ajauduttua ongelmiin joukkueessa, päävalmentaja Paulo Bento päätti hyllyttää hänet viimeisiksi kolmeksi kuukaudeksi. Hänellä oli kuitenkin voimassa oleva sopimus joukkueen kanssa, ja niin hän oli pakotettu siirtymään ulkomaille. Heinäkuussa Martins siirtyi espanjalaisseura Recreativo de Huelvaan. Hän pelasi hyvän kauden huelvalaisseurassa ja oli läpikauden yksi kannattajien suosikkipelaajista. Otteluita hänelle kertyi 32 ja niissä syntyi kuusi maalia. Kannattajat kutsuivat häntä myös lempinimellä Carlitos. 1\. heinäkuuta 2008 hän teki viisivuotisen sopimuksen lissabonilaisseura Benfican kanssa. Hänestä maksettiin 3 miljoonan euron siirtokorvaus, joka jaettiin Sportingin (40%), Recreativon (40%) ja hänen itsensä (20%) kesken.Martins wends his way to Benfica UEFA. Viitattu 29.6.2010. Hän pelasi ensimmäisen kautensa aikana sattunaisesti, eikä onnistunut vakiinnuttamaan pelipaikkaansa avauskokoonpanossa. Seuraavan kauden 2009–2010 alkupuoliskolla hän kärsi loukkaantumisista eikä näin onnistunut aina pitämään paikkaansa avauskokoonpanossa. Toisella puoliskolla hän kuitenkin palasi pelaavaan kokoonpanoon ja teki muun muassa liigacupin loppuottelussa Portoa vastaan maalin vapaapotkusta. Benfica voitti ottelun lopulta 3–0. 2\. marraskuuta 2010 hän syötti neljä maalia, kun Benfica voitti Mestarien liigan ottelussa Lyonin 4–3. Zlatan Ibrahimović sivusi ennätystä marraskuussa 2012. ===Maajoukkue=== Martins sai kutsun Portugalin maajoukkueeseen ensimmäisen kerran vuoden 2008 EM-karsintaotteluihin Suomea ja Tanskaa vastaan. == Saavutukset == *Sporting: **Portugalin supercup: 2002 *Benfica: **Pääsarjamestaruus: 2010 **Portugalin liigacup: 2009, 2010 == Lähteet == * * * === Viitteet === Luokka:Portugalilaiset jalkapalloilijat Luokka:Vuonna 1982 syntyneet Luokka:Elävät henkilöt
Leixões SC

Leixões Sport Club on portugalilainen jalkapalloseura, joka on perustettu 1907. Joukkue tulee Matosinhosin kaupungista ja pelaa tällä hetkellä Portugalin toiseksi korkeimmalla sarjatasolla Segunda Ligassa. == Saavutukset == * Portugalin cup: 1961 Luokka:Portugalilaiset jalkapalloseurat Luokka:Vuonna 1907 perustetut urheiluseurat
The Pregnant Widow

The Pregnant Widow on Martin Amisin romaani, joka ilmestyi 2010. Teoksesta oli alun perin tarkoitus tulla omaelämäkerrallinen teos, mutta sen kirjoittaminen ei edennyt, ennen kuin hän päätti siirtyä romaanimuodon vapauteen. Teoksen valmistuminen kesti lopulta seitsemän vuotta, ja osasta materiaalia on syntymässä toinen teos.Aki Petteri Lehtinen, Mieskirjailija vanheni feministiksi, Helsingin Sanomat, 29.6.2010, sivu B 1 Teoksessa The Pregnant Widow Amis seuraa kaksikymppisen nuorukaisen elämää 1960-luvulla vanhenevan miehen silmin neljänkymmenen vuoden päästä. Teos alkaa: "Tämä on tarina seksuaalisesta traumasta." Vaikka Amista on joskus pidetty machona, todellisuudessa tässäkin teoksessa hän kohtelee kovimmin juuri miestä, sillä hänen mukaansa väkivalta on "ihmislajin suurin kirous", johon miehillä on enemmän taipumusta. Kirjassa ilmenee Amisin sanoihin kohdistuva intohimo sen etymologisissa pohdinnoissa. == Lähteet == Luokka:Englantilaiset romaanit Luokka:Vuoden 2010 kirjat
Rauman ammattiopisto

Rauman ammattiopisto oli Raumalla toimineen toisen asteen ammatillista koulutusta tarjonneen ammattiopiston nimi vuosina 2003-2009. == Historia == Rauman valmistava ammattikoulu aloitti ammattiin valmistavan koulutuksen Raumalla vuonna 1945. Vuonna 1962 ammattikoulu siirtyi vuonna 1960 perustetun Rauman ammattikoulun kuntainliiton omistukseen ja muuttui samalla yleiseksi ammattikouluksi. Rauman ammattikoulun kuntainliitto purettiin 31.12.1994, jolloin oppilaitos siirtyi Rauman kaupungin omistukseen, missä se aloitti nimellä Rauman ammatti-instituutti ja vaihtui vuonna 2003 Rauman ammattiopistoksi. == Toimintojen siirtyminen Länsirannikon Koulutus Oy:lle == Rauman ammattiopiston toiminnot siirtyivät Länsirannikon Koulutus Oy:lle 1.1.2010, kun Porin ammattiopisto, Rauman ammattiopisto, Porin aikuiskoulutuskeskus (PAKK) ja Länsi-Suomen aikuiskoulutuskeskus (INNOVA) yhdistyivät. Länsirannikon Koulutus Oy:n toimintanimi on WinNova. == Aiheesta muualla == * WinNova Ammattiopisto
Porin aikuiskoulutuskeskus

Porin aikuiskoulutuskeskus (PAKK) on Porissa toimiva aikuiskoulutusta järjestävä kurssikeskus, jota ylläpitää Porin kaupungin perustama Porin Aikuiskoulutussäätiö. == Historia == Porin aikuiskoulutuskeskuksen on perustanut Porin Ammattikurssisäätiön vuonna 1966. Varsinainen kurssitoiminta alkoi 1967, ja seuraavana vuonna aloitettiin ensimmäisten täydennyskoulutusten tarjoaminen. Syyskuussa 1971 PAKK aloitti toiminnan valtakunnallisena kurssikeskuksena nimellä Porin Ammatillinen Kurssikeskus, jolla oli 280 vakinaista oppilaspaikkaa. Vuonna 1991 kurssikeskuksen nimi muuttui Porin Ammatilliseksi Aikuiskoulutuskeskukseksi ja edelleen vuonna 1999 Porin Aikuiskoulutuskeskukseksi, jolloin myös säätiön nimi vaihtui Porin Aikuiskoulutussäätiöksi ja sen säännöt uudistettiin. Työelämän palvelu- ja kehittämistehtäviin PAKK sai valtakunnallisesti yhtenä harvoista pysyvän luvan vuonna 2006. == Toimintojen siirtyminen Länsirannikon Koulutus Oy:lle == Porin aikuiskoulutuskeskuksen toiminnot siirtyivät Länsirannikon Koulutus Oy:lle 1.1.2010, kun Porin ammattiopisto, Rauman ammattiopisto, Porin aikuiskoulutuskeskus ja Länsi-Suomen aikuiskoulutuskeskus (INNOVA) yhdistyivät. Länsirannikon Koulutus Oy:n toimintanimi on WinNova. == Aiheesta muualla == * WinNova Luokka:Aikuiskoulutus Luokka:Porin oppilaitokset
Länsi-Suomen aikuiskoulutuskeskus

Innova Länsi-Suomen aikuiskoulutuskeskus oli Rauman ja Laitilan alueella toimiva aikuiskoulutuskeskus. Se yhdistyi vuoden 2010 alussa Porin ja Rauman ammattiopistojen sekä Porin aikuiskoulutuskeskuksen kanssa Länsirannikon Koulutus Oy:ksi. == Historia == Rauma-Repolan konepajakoulu perustettiin vuonna 1956 ja muuttui vuonna 1974 Rauma-Repola Oy:n ammattikouluksi. Koulutus siirtyi myöhemmin telakan organisaatioon ja muutti nimensä vuonna 1984 teollisuusoppilaitokseksi. Viimeisin fuusio ennen Innovaa tapahtui vuonna 1992, jolloin koulun nimeksi tuli Finnyards Oy koulutuskeskus. Sen omistajiin lukeutuivat Rauma Oy, Hollming Oy sekä Suomen valtio. Laitilan Ammattikurssikeskuksen toiminta alkoi Laitilassa vuonna 1959 ja oli ensin liitettynä Vakka-Suomen ammattikouluun. Syyskuussa 1970 keskuksen henkilökunta kaksinkertaistui ja sen tilalle perustettiin Ammattikasvatushallituksen päätöksellä Laitilan Ammatillinen Kurssikeskus. Vuonna 1991 kurssikeskus muuttui aikuiskoulutuskeskukseksi ja muutti nimensä Laitilan Ammatilliseksi Aikuiskoulutuskeskukseksi. Finnyards Oy koulutuskeskus ja Laitilan Ammatillinen Aikuiskoulutuskeskus yhdistyivät vuonna 1998 Innova Länsi-Suomen aikuiskoulutuskeskukseksi tehden uudesta aikuiskoulutuskeskuksesta alueen suurimman. Innovan omistajana oli Laitilan ja Rauman muodostama kuntayhtymä. == Työelämäpalvelut ja tuotekehitys == Innova tarjosi työlämäpalveluita ja tuotekehitystä kolmen erikoisosaston voimin. Innova Elepro perustettiin vuonna 2000 ja se erikoistui sähkö- ja elektroniikkateollisuuden henkilöstön käytännönläheiseen koulutukseen. Innova Elepro toimii Rauman Kaivopuiston Teknologiakylässä. Innova Lasepro perustettiin vuonna 2006 ja se tarjosi teollisuusyritysten käyttöön modernia laserhitsausteknologiaa ja siihen liittyvää osaamista. Innova Lasepro toimi Laitilassa. Kauppa- ja teollisuusministeriö tunnusti Pätevöintilaitoksen vuonna 2004. Pätevöintilaitos tarjoaa yrityksille ja niiden työntekijöille hitsaukseen ja painelaitteisiin liittyviä pätevöintikokeita. Pätevöintilaitos toimi Raumalla. ==Lähteet== == Aiheesta muualla == * WinNovan verkkosivut Luokka:Aikuiskoulutus